open-index/open-wikipedia-markdown huggingface dataset:
W Series

**W Series** oli vuonna 2018 perustettu ainoastaan naiskuljettajille tarkoitettu autourheilusarja, jonka tarkoituksena oli kannustaa naisten osallistumista moottoriurheiluun. Sarjaa ajettin Formula 3 -autoilla, ja sen ensimmäinen osakilpailu ajettiin 4. toukokuuta 2019 Saksan Hockenheimissa.

## Historia
W Series julkistettiin alun perin 10. lokakuuta 2018. Se luotiin vastauksena naispuolisten kuljettajien vähäisyyteen eri moottoriurheilulajeissa ja varsinkin Formula 1:ssä. Sarjaa ovat tukeneet useat merkittävät autourheiluyhteisön jäsenet, mukaan lukien entinen F1-kuljettaja David Coulthard ja insinööri Adrian Newey. 

Osallistuminen sarjan ensimmäisellä kaudella 2019 oli kuljettajille maksutonta, ja ensimmäisen kauden palkintosumma oli yhteensä 1,5 miljoonaa euroa. Tästä 500&nbsp;000 euroa jaettiin kilpailun voittajalle ja miljoona euroa muiden kilpailijoiden kesken. Sarjan toimitusjohtana toimii Catherine Bond Muir. 

Kausi 2020 peruttiin maailmalla vallinneen koronavirustilanteen vuoksi. Marraskuussa 2020 uutisoitiin, että W Seriesistä tuli Formula 1-sarjan oheissarja kaudesta  eteenpäin ja sen osakilpailuja ajetaan F1-osakilpailujen yhteydessä.

Sarjan on voittanut kaikkina kolmena kautena kun se on ajettu (2019, 2021 ja 2022) britti Jamie Chadwick. Lokakuussa 2022 kerrottiin kesken kauden ettei sarjan kolmea viimeistä osakilpailua ajeta rahoitusongelmien vuoksi. Sarja on tunnettu siitä, että kuljettajat eivät joudu maksamaan mistään. Kesäkuussa 2023 sarja päätyi selvitystilaan rahoittajien puutteen vuoksi.

## Kritiikki
Sarjaa on kritisoitu sen julkistamisesta saakka. Pelkona on ollut, että sarja erottaa nais- ja mieskuljettajat ja -autoilusarjat yhä vahvemmin toisistaan. Esimerkiksi brittiläinen Indycar- kuljettaja Pippa Mann vastasi sarjan julkistamiseen viestipalvelu Twitterissä kirjoittamalla "Kuinka surullinen päivä autourheilulle." Entinen Formula E -kuljettaja ja Sauberin F1-testikuljettaja Simona de Silvestro puolestaan sanoi, että 1,5 miljoonan dollarin palkintorahat olisi voitu käyttää paremmin esimerkiksi moottoriurheilun stipendiohjelmaan.

## Kilpailuviikonloppu

Perjantaina ajettiin kahdet 45 minuuttia kestävät vapaat harjoitukset ja lauantaina 30 minuuttia kestävät aika-ajot ja kilpailu. Kilpailut ajettiin DTM-sarjan kisaviikonloppujen yhteydessä.

Pisteet jaettiin kilpailun kymmenen parhaan joukkoon sijoittuneille kuljettajille.

## Mestarit

## Auton tekniset tiedot

W Seriesissä käytettiin italialaisen Tatuusin valmistamia F3 T-318-autoja, jotka Kansainvälinen autourheiluliitto oli hyväksynyt käytettäväksi Formula 3 -sarjassa. Autossa oli 1,8-litrainen turboahdettu moottori ja sen ohjaamon ympärillä on turvarengas. 

* **Runkorakenne:** Hiilikuituinen monokokki 
* **Moottori:** Autotecnica Motorin 1,8 litran 4-sylinterinen turboahdettu rivimoottori 
* **Polttoaineen toimitus:** Suoraruiskutus 
* **Polttoainekapasiteetti:** 45,5 litraa 
* **Paino:** 565 kg 
* **Teho:** 270 hv (201 kW) 
* **Leveys:** 1,850 mm 
* **Akseliväli:** 2 900 mm

## Lähteet
Dănuț Dobre

**Dănuț Dobre** (s. 20. helmikuuta 1967 Fetești, Ialomița) on romanialainen soudun olympia- ja MM-mitalisti. Hän on pituudeltaan 192&nbsp;cm.

Dobre saavutti olympiahopeaa perämiehettömässä kaksikossa Soulissa 1988 ja kahdeksikossa Barcelonassa 1992. Hän sai MM-hopeaa perämiehettömässä kaksikossa 1987 ja perämiehellisessä nelosessa 1991. Lisäksi hän sijoittui neljänneksi kahdeksikossa 1991. Hän voitti nuorten maailmanmestaruuden perämiehettömässä nelosessa 1985.

## Lähteet
Patrick Kosk

**Patrick Kosk** (s. 20. maaliskuuta 1951 Helsinki) on suomalainen säveltäjä, joka tunnetaan elektronisen ja konkreettisen musiikin tekijänä. Hän on työskennellyt muun muassa Helsingin yliopiston musiikkitieteen laitoksen studiossa Jukka Ruohomäen johdolla 1976–1980 ja Yleisradion kokeilustudiossa sekä Pariisissa (*Groupe des Recherches Musicales*).

Kosk on säveltänyt kuunnelma- ja näytelmämusiikkia sekä radiofonisia teoksia.

Patrick Koskin puoliso on runoilija Agneta Enckell.

## Teoksia
* *Dronten Drömmer Framtid* (1978)
* *Trance Dance* (1981)
* *Nebula Prospect* (1984)
* *Panoptikon* (1984)
* *Distractions pour l’Eternité* (1985)

## Lähteet
* 
* 

## Aiheesta muualla
*
Prinimai menja

**Prinimai menja** () on venäläisen televisiojuontaja Olga Buzovan toinen albumi. Se julkaistiin 5. lokakuuta 2018 levymerkillä Archer Music Production.

## Kappaleet
# Prinimai menja (Принимай меня)
# Po serdtsu (По сердцу)
# AtoMy (АтоМы)
# Alkogol (Алкоголь)
# Tože muzyka (GazLive Šou) (Тоже музыка (GazLive Шоу))
# Ona ne boitsja (Она не боится)
# WIFI
# Egoistka (Эгоистка)
# Notš tekila (Ночь текила)
# Odna notš (Одна ночь)
# Guby (Губы)
# Slabost (Слабость)
# Tšempion (Чемпион)
# Pjatnitsa (Пятница)

## Arvostelut
* InterMedia 

## Lähteet
Sanni Koli

**Sanni Koli** (s. 19. heinäkuuta 2000) on suomalainen salibandyn pelaaja, pelipaikaltaan hyökkääjä. Hän on naisten Salibandyliigassa edustanut Porvoon Salibandyseuraa kaudella 2018–2019 ja saavutti ensimmäisellä liigakaudellaan SM-hopeaa.

## Lähteet
Ioan Șnep

**Ioan Gabor Snep** (s. 12. heinäkuuta 1966 Negrești-Oaș, Satu Mare) on romanialainen soudun olympia- ja MM-mitalisti. Hän on pituudeltaan 192&nbsp;cm.

Snep saavutti olympiahopeaa perämiehellisessä nelosessa Soulissa 1988. Hän sai MM-hopeaa perämiehellisessä kaksikossa 1989 ja perämiehellisessä nelosessa 1991. Lisäksi hän sijoittui neljänneksi perämiehellisessä kaksikossa 1990 ja kahdeksikossa 1991 sekä viidenneksi perämiehettömässä kaksikossa 1989. Hän voitti nuorten maailmanmestaruuden perämiehellisessä kaksikossa 1984.

## Lähteet
Vihreä säde (elokuva)

**Vihreä säde** (*Le Rayon vert*) on Éric Rohmerin käsikirjoittama ja ohjaama ranskalainen draamaelokuva vuodelta 1986. Se on viides Rohmerin kuuden novellimaisen elokuvan sarjassa ”Komedioita ja sananlaskuja” (*Comédies et proverbes*). Sarjan muut elokuvat ovat *[[Lentäjän nainen]]* (1981), *[[Ihana avioliitto?]]* (1982), *[[Pauline rantatyttö]]* (1983), *[[Täysikuu Pariisissa]]* (1984) ja *[[Ystävättäreni poikaystävä]]* (1987). Niissä kaikissa päähenkilönä on nuori, rakkautta etsivä ja etsinnässään epäonnistuva nainen.

Elokuvan nimi tulee auringonnousun ja -laskun yhteydessä joskus nähtävästä valoilmiöstä nimeltä vihreä välähdys, jota päähenkilöt tarinassa yrittävät nähdä.

## Vastaanotto
*Vihreä säde* voitti Venetsian elokuvajuhlilla 1986 Kultaisen leijonan.

*Helsingin Sanomien* Helena Yläsen mielestä *Vihreä säde* on apein ”Komedioita ja sananlaskuja” -sarjan elokuvista. Sen teemoina ovat itseinho, toivottomuus ja yllättävä toivo. ”*Vihreä säde* ei puutu muissa sarjan filmeissä keskeiseen nykyelämän ulkonaiseen väliaikaisuuteen. Se tyytyy vain toteamaan ihmisten lomanviettotavat hyvin ilottomiksi.”

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Rajani Palme Dutt

**Rajani Palme Dutt** (19. kesäkuuta 1896 Cambridge – 20. joulukuuta 1974 Lontoo) oli brittiläinen toimittaja ja poliitikko. Hän oli yksi  Ison-Britannian kommunistisen puolueen perustajajäsenistä, ja Britannian johtavia kommunistisia teoreetikkoja. Ennen toista maailmansotaa Palme Dutt vaikutti myös Kominternissä.

Palme Duttin isä oli intialainen kirurgi Upendra Dutt ja äiti ruotsalaiseen Palmen sukuun kuulunut Anna Palme. Hänen puolisonsa oli suomalaisen kommunistipoliitikon Eino Pekkalan entinen puoliso virolainen Salme Murrik, joka oli Hella Wuolijoen sisar.

## Lähteet
Dragoș Neagu

**Dragoș Neagu** (s. 28. helmikuuta 1967 Bukarest) on romanialainen soudun olympia- ja MM-mitalisti. Hän on pituudeltaan 198&nbsp;cm.

Neagu saavutti olympiahopeaa perämiehettömässä kaksikossa Soulissa 1988. Hän sai MM-hopeaa perämiehettömässä kaksikossa 1987, perämiehellisessä kaksikossa 1989 ja perämiehellisessä nelosessa 1991 sekä MM-pronssia kahdeksikossa 1994. Lisäksi hän sijoittui neljänneksi perämiehellisessä kaksikossa 1990 ja kahdeksikossa 1991 sekä viidenneksi perämiehettömässä kaksikossa 1989. Hän saavutti nuorten MM-kilpailuissa perämiehellisessä kaksikossa kultaa 1984 ja hopeaa 1985.

## Lähteet
Luettelo Helsingin muistolaatoista

**Luettelo Helsingin muistolaatoista** sisältää Helsingissä olevia muistolaattoja. Ensimmäisessä luettelossa on kuvallisia muistolaattoja ja jälkimmäisessä luettelossa tekstilaattoja. 

Helsingin julkiset patsaat ja muistomerkit ovat artikkelissa Luettelo Helsingin julkisista taideteoksista ja muistomerkeistä. 

## Kuvalliset muistolaatat
Tässä luettelossa mainitaan sellaisia pysyvästi julkisissa paikoissa olevia muistolaattoja, joissa on tekstin lisäksi kuva, ornamentti tai reliefi. Muistolaatan tulee olla tilassa, johon kaikilla on koko ajan pääsy. Sisätiloissa tai hautausmailla hautojen yhteydessä olevia muistolaattoja ei oteta luetteloon. Laatan pitää olla asennettu jonkun asian tai henkilön muistoksi. Sellaisia muistolaattoja, joissa on pelkkä teksti mainitaan jälkimmäisessä luettelossa.
}
|Lutikkalinnan pohjoispäädyn ulkoseinässä, Puolipäivänkatu 4
|Katajanokka
|
|
|2017
|
|
|-
|Rauli Badding Somerjoen muistolaatta
|porttikongin vieressä, Aleksis Kiven katu 12
|Alppiharju, Harju
|
|
|2021
|
|
|-
| Reservin aliupseerien liiton muistolaatta
| Helsingin suojeluskuntatalo, Pohjoinen Hesperiankatu 15
| Taka-Töölö
| 
| 
| 
| 
|
|-
|Ruben Jaarin muistolaatta
|Kaisa-talo, ovisyvennys, Kaisaniemenkatu 5
|Kluuvi
|
|
|2013
|
|
|-
|Seppo Hiltusen muistolaatta
|Sofiankatu 8, seinä
|Kruununhaka
|
|
|2016
|
|
|-
|Suomen ensimmäisen tv-lähetyksen muistolaatta
|Albertinkatu 40–42
|Kamppi
|
|
|1998
|
|
|-
|Suomen itsenäisyyden veteraanitammen muistolaatta
|Karamzininranta
|Kluuvi
|
|
|2017
|
|
|-
|Tahko Pihkalan muistolaatta
|Sibeliuksenkatu 3
|Taka-Töölö
|
|M. Koskela
|1983
|
|
|-
|Tammikuun kihlauksen muistolaatta
|Mikonkatu 4 
|Kluuvi
|
|
| 1995
| 
|
|-
| Tove Janssonin muistolaatta
| Ullanlinnankatu 1
|Kaartinkaupunki
|
| Carl Henning(Viktor Jansson)
| 2005
|
| 
|-
|Tölö svenska samskolanin (Zillenin) ja Villa Ulfåsan muistolaatta
|Lastenlinnantie 2a
|Taka-Töölö
|
|
|
|
|
|-
|Uudenmaan rakuunarykmentin muistolaatta
|Vanha linja-autoasema, Narinkkatori
|Kamppi
|
|
|2006
|
|
|-
|Uuden yhteiskoulun / Lucina Hagmanin muistoreliefi
|Kirkkokatu 12
|Kruununhaka
|
|
|
|
|
|-
|Valtionrautatiet 100 vuotta -muistolaatta
|Päärautatieaseman pääsisäänkäynti
|Kluuvi
|
|
|1962
| 
|
|-
| Wivi Lönnin muistolaatta
| Hotelli Helka
| Etu-Töölö
| 
| 
| 2016
| 
|
|-
| Yhteiskunnallisen korkeakoulun muistolaatta
| Franzénia, Franzéninkatu 13
| Kallio, Torkkelinmäki
| 
| 
| 1999
| 
| 
|}

## Tekstilaatat
Tässä luettelossa on sellaisia muistolaattoja Helsingissä, joissa on pelkästään tekstiä. Laatan pitää olla pysyvästi kiinnitettynä paikalla, jonne kaikki voivat päästä koko ajan. Sisätiloissa tai hautausmailla hautojen yhteydessä olevia muistolaattoja ei oteta luetteloon. Laatan pitää olla asennettu jonkun asian tai henkilön muistoksi. Sellaisia muistolaattoja, joissa on kuva tai reliefi mainitaan ensimmäisessä luettelossa.

## Huomautuksia

## Lähteet
*Helsingin kaupunginosat
*
*

### Viitteet

## Aiheesta muualla

*
* Helsingin kaupungin veistokset ja julkinen taide Pääkaupunkiseudun palvelukartalla
* Helsingin kaupungin taidemuseon verkkosivut Helsingin julkisista veistoksista 
*
Vasile Tomoiagă

**Vasile Tomoiagă** (s. 20. tammikuuta 1964 Vișeu de Sus, Maramureș) on romanialainen soudun olympiamitalisti ja maailmanmestari. Hän on pituudeltaan 197&nbsp;cm.

Tomoiagă saavutti olympiahopeaa perämiehellisessä kaksikossa Los Angelesissa 1984 ja perämiehellisessä nelosessa Soulissa 1988. Hän sijoittui Soulissa lisäksi neljänneksi perämiehellisessä kaksikossa.

Tomoiagă voitti perämiehellisen nelosen maailmanmestaruuden 1989. Perämiehellisessä kaksikossa hän saavutti MM-hopeaa 1985 ja MM-pronssia 1987 sekä sijoittui neljänneksi 1986. Lisäksi hän sijoittui neljänneksi kahdeksikossa 1991 ja kuudenneksi perämiehellisessä nelosessa 1990.

## Lähteet
Kabir

**Kabir** (1440?-1518) oli intialainen mystikkorunoilija, joka saavutti suurta arvostusta hindujen, muslimien ja sikhien keskuudessa. Hänen tarkka syntymäaikansa ei ole tiedossa kuten eivät hänen vanhempansakaan, mutta hänen tiedetään olleen muslimi varhaisessa elämässään. Kabirin nimi, joka tarkoittaa arabiaksi suurta, todistaa hänen islamilaisesta taustastansa. Nuoruudessaan hän liittyi hindulaisen askeetikko Ramanandan seuraajaksi. Kabirin nimissä on kolme kirjaa, jotka ovat Bijak, Granthavali ja kokoelma, joka on osa sikhiläistä Adi-Granthia. Hänen ympärilleen on muodostunut pohjois- ja keski-intialainen yhteisö ja filosofia nimeltä *Kabir panth* (suom. Kabirin polku), joka vetää puoleensa erityisesti daliteja.

Rabindranath Tagore on kääntänyt englanniksi sata Kabirin runoa vuonna 1915 kirjassa *The Songs of Kabir*.
## Lähteet

## Aiheesta muualla
Marioara Trașcă

**Marioara Trașcă** (vuodesta 1989 **Curelea**, s. 29. lokakuuta 1962 Bukarest) on romanialainen soudun kolminkertainen olympiamitalisti ja kuusinkertainen maailmanmestari. Hän on pituudeltaan 172&nbsp;cm.

Trașcă saavutti olympiahopeaa kahdeksikossa Los Angelesissa 1984 ja Soulissa 1988. Hän sai olympiapronssia perämiehellisessä nelosessa 1988.. 

Trașcă voitti maailmanmestaruuden perämiehellisessä nelosessa 1986 ja 1987, perämiehettömässä nelosessa 1990 sekä kahdeksikossa 1987, 1989 ja 1990. MM-hopeaa hän saavutti perämiehettömässä kaksikossa 1989 sekä MM-pronssia kahdeksikossa 1985 ja 1991. Lisäksi hän sijoittui neljänneksi perämiehellisessä pariaironelosessa 1983 ja kuudenneksi perämiehettömässä nelosessa 1991.

## Lähteet
Amicus curiae

**Amicus curiae** (latinaa, kirjaimellisesti 'tuomioistuimen ystävä') on henkilö tai muu taho, joka ei ole oikeustapauksen asianosainen mutta joka saa esittää oikeudelle lausunnon. Lausuntoja voivat esittää esimerkiksi kansalaisjärjestöt ja muut painostusryhmät. Tapa on käytössä muun muassa Euroopan ihmisoikeustuomioistuimessa ja Yhdysvaltain korkeimmassa oikeudessa.

Amicus curiae on todennäköisesti lähtöisin roomalaisesta oikeudesta, jossa tuomari usein nimitti itselleen neuvonantajan. Nykyään lausunnot tukevat lähes aina jompaakumpaa oikeustapauksen osapuolta.

Yhdysvaltain korkeimmassa oikeudessa amicus curiae -lausuntoja ovat esittäneet paljon muun muassa kansalaisjärjestöt ACLU ja NAACP. Lausunnon saavat halutessaan antaa liittovaltio ja osavaltiot, mutta muut tarvitsevat siihen yleensä luvan tapauksen molemmilta osapuolilta. Korkein oikeus voi antaa lausunnolle luvan, vaikka osapuoli vastustaisi sitä. Yksittäisissä oikeustapauksissa amicus curiae -lausuntoja voi olla kymmeniä tai jopa yli sata.

Euroopan unioni on esittänyt lausuntoja Yhdysvaltain korkeimmassa oikeudessa kuolemantuomiota käsittelevissä tapauksissa.

## Lähteet
Luettelo Helsingin entisistä julkisista patsaista ja muistomerkeistä

Tässä luettelossa on lueteltu **Helsingin julkisilla paikoilla olleita patsaita ja muistomerkkejä**, jotka ovat tuhoutuneet, jostain syystä poistettu pysyvästi, varastettu, varastoitu väliaikaisesti, siirretty sisätiloihin tai johonkin muuhun kuntaan. 

## Katso myös
* Luettelo Helsingin julkisista taideteoksista ja muistomerkeistä
* Luettelo Helsingin muistolaatoista

## Lähteet
*Helsingin kaupunginosat
*
*

### Viitteet
Maastojuoksun Suomen-mestaruuskilpailut 2019

**Maastojuoksun Suomen-mestaruuskilpailut 2019** käytiin 5. toukokuuta Janakkalan Kiipulassa. Järjestävinä seuroina toimivat Janakkalan Jana ja Karkkilan Pojat.

## Mitalistit

Lähde

## Lähteet
Vihreä säde

**Vihreä säde** voi tarkoittaa seuraavia:

* vihreä välähdys, optinen ilmiö
* *[[Vihreä säde (romaani)|Vihreä säde]]*, Leonid Sobolevin romaani vuodelta 1954
* *[[Vihreä säde (elokuva)|Vihreä säde]]*, elokuva vuodelta 1986
Giles Martin

**Giles Martin** (s. 9. lokakuuta 1969) on brittiläinen musiikkituottaja, lauluntekijä, säveltäjä ja multi-instrumentalisti. Muun muassa hänen studiolevytyksensä sekä televisio- ja elokuvatyönsä ovat saaneet suosiota maailmanlaajuisesti. Hän on The Beatlesin tuottajan George Martinin poika ja näyttelijä Gregory Paul Martinin velipuoli. 

Martin on saanut kaksi Grammy-palkintoa, molemmat vuonna 2007 The Beatlesin kokoelma-albumin *[[Love (The Beatlesin albumi)|Love]]* tuottajuudesta. 

## Lähteet
Bertil Schütt

**Bertil Schütt** (11. kesäkuuta 1909 Tukholma – 6. heinäkuuta 1983 Tukholma) oli absurdista huumoristaan tunnettu ruotsalainen kirjailija, näytelmäkirjailija ja elokuvakäsikirjoittaja. Hänelle myönnettiin Svenska Dagbladetin kirjallisuuspalkinto vuonna 1952.

Tukholmassa varttuneen Bertil Schüttin venäjänjuutalainen äiti oli ompelija ja tupakkakauppias, joka myi myös lain kieltämiä kondomeja. Schütt on muistellut lapsuuttaan teoksessa  *En skuggboxares memoarer* (1972) ja hänen veljensä Roland Schütt romaanissaan *Kådisbellan* (1989), josta Åke Sandgren ohjasi elokuvan *[[Ritsakauppias]]* (1993). 

Bertil Schütt toimi aluksi turkiskauppiaana vuoteen 1937 asti ja tuli sitten tunnetuksi absurdin humoristista romaaneista ja näytelmistään, jotka eivät kuitenkaan saaneet kovin suurta suosiota. Schütt valitti itse syntyneensä väärään maahan, koska hänen temperamenttinsa ei sovi Ruotsiin.

Suomessa Schütt tuli tunnetuksi 1950-luvun puolestavälistä alkaen Helsingin pikkuteattereissa näytelmistään *Tarzan* (Lilla Teatern, 1955), *Kissa ja kannukset* (Inomhuslek, 1952, suomeksi Teatteri Jurkka 1961 ja ruotsiksi Lilla Teatern) sekä rikosfarssistaan *Naurumurhaaja* (Skrattmördaren), joka sai maailmankantaesityksensä Teatteri Jurkassa tammikuussa 1963 Rolf Sandqvistin ohjaamana. 

Ruotsin televisioteatterin tuottama Schüttin farssi *Leski* (Änkan, 1958) nähtiin Yle TV1 -kanavalla ruotsalaisena tv-näytelmänä elokuussa 1969. Tv-näytelmä *Nainen ja suruharso* (Den beslöjade damen, 1977) esitettiin Suomen televisiossa heinäkuussa 1977. *Helsingin Sanomien* tv- ja teatterikriitikko Jukka Kajava ei oikein ymmärtänyt, mistä tässä avioliiton tasa-arvosta kertovassa farssissa oli kyse, vaikka kehuikin teosta melko hauskaksi ja huippunäyttelijöiden (Margaretha Krook ja Ernst-Hugo Järegård) suorituksia hyviksi. Huhtikuussa 1984 esitettiin Schüttin tekstiin perustuva tv-elokuva *En enää koskaan juo olutta* (Jag ska aldrig mer dricka öl, 1984). Schütt on toisena käsikirjoittajana Erik Strandmarkin ohjaamassa ruotsalaisessa elokuvassa *Sköna Susanna och gubbarna* (1959).

Schüttin kirjoittamia romaaneja ei ole suomennettu eikä hänen käsikirjoittamiaan elokuvia ole esitetty Suomen teattereissa.

## Lähteet

## Aiheesta muualla
*Bertil Schütt Svensk filmdatabas -tietokannassa 
*
80 (luku)

**80** (**kahdeksankymmentä**) on luonnollinen luku, jota edeltää luku 79 ja seuraa luku 81. 

## Matematiikassa
* 80 on yhdistetty, runsas ja puolitäydellinen luku.
* 80 on Harshad-luku binäärijärjestelmässä (10100002) ja kymmenjärjestelmässä.
* 80 on palindromi kolmijärjestelmässä (22223) ja senaarijärjestelmässä (2126).
* 80 on yhdeksänkulmiopyramidiluku.
* 80 on jaollinen tekijöidensä määrällä (10).
* Mikä tahansa positiivinen kokonaisluku luvun 80 tekijöiden summaan (186) asti voidaan muodostaa luvun 80 eri tekijöiden summana.
* 80 voidaan muodostaa kahden eri neliöluvun summana: 8^2+4^2.
* 80 voidaan muodostaa kolmen kuutioluvun summana: 4^3+2^3+2^3.
* 80 voidaan muodostaa kuutio- ja neliöluvun summana: 4^3+4^2.

## Luonnontieteissä
* Alkuaineiden jaksollisessa järjestelmässä 80 on elohopean järjestysluku.
* Seleeni-80 on seleenin vakaa isotooppi.
* Krypton-80 on kryptonin vakaa isotooppi.
* Ksenon-134 ja cerium-138 ovat vakaita isotooppeja, joiden neutroniluku on 80.

## Muualla
* Pareton periaatteen eli 80/20-säännön mukaan monissa yhteyksissä 80&nbsp;% seurauksista johtuu 20&nbsp;%:sta syistä. 
* Tietokoneiden näytöillä oli varsinkin aikaisemmin yleistä, että riville mahtui 80 merkkiä. Alkuperäisenä aiheena tähän oli se seikka, että reikäkorteissa oli tilaa 80 merkkiä vastaaville lävistyksille.
* Lockheed F-80 Shooting Star on yhdysvaltalainen hävittäjälentokone.
* T-80 on neuvostoliittolainen taistelupanssarivaunu.
* Eurooppatie E80 kulkee Portugalin ja Turkin välillä.
* Suomessa kantatie 80 johtaa Sodankylästä Kittilän kautta Kolariin.
* Eräs Jules Vernen romaani on nimeltään *[[Maailman ympäri 80 päivässä]]*. Siinä päähenkilö Phileas Fogg löi vetoa, että maapallon ympäri oli jo tuolloin (vuonna 1872) mahdollista matkustaa 80 vuorokaudessa, mikä häneltä juuri ja juuri onnistuikin.
* Kahdeksankymmenvuotinen sota käytiin vuosina 1568–1648.
* Gematriassa 80:tä merkitsee kirjain Pe (פ, ף).

## Lähteet
Mykolihapot

**Mykolihapot** ovat ryhmä pitkäketjuisia rasvahappoja. Niitä esiintyy mykobakteerien ja muiden niille läheistä sukua olevien bakteerien soluseinissä. Mykolihapot tekevät näiden bakteerien soluseinistä vastustuskykyisen kuivumiselle, hapoille ja useille muille kemikaaleille ja heikentävät antibioottien tehoa. Rakenteeltaan erilaisia mykolihappoja tunnetaan yli 500.

## Rakenne ja ominaisuudet
Mykolihappoja eristettiin ensimmäisen kerran vuonna 1938 tuberkuloosia aiheuttavasta bakteerista *[[Mycobacterium tuberculosis]]*. Tämän jälkeen niitä on tavattu myös kaikista muista *[[Mycobacterium]]*-suvun lajeista sekä monista lähisukulaisista esimerkiksi *[[Rhodococcus]]*-, *[[Gordonia]]*-, *[[Dietzia]]*-, *[[Nocardia]]*-, *[[Corynebacterium]]*- ja *[[Segniliparus]]*-sukujen lajeista. Mykolihappojen rakenne koostuu haarautuneesta hiilivetyketjusta. Ketju haarautuu karboksyylihapporyhmään nähden ensimmäisestä hiiliatomista katsottuna lyhyemmäksi α-ketjuksi ja pidemmäksi ß-ketjuksi, jota kutsutaan myös meromykonaattiketjuksi. Yhdisteissä on karboksyylihapporyhmään nähden β-asemassa hydroksyyliryhmä. Meromykonaattiketjussa on vähintään yksi syklopropyyliryhmä ja lisäksi siinä voi olla myös metyyli-, metoksi-, ketoni- tai esteriryhmiä sekä tyydyttymättömiä kaksoissidoksia. Mykolihapoissa hiiliatomien lukumäärä vaihtelee välillä 20&ndash;100. Mykolihapot esiintyvät soluseinissä joko vapaina tai sitoutuneena arabinogalaktaanipolysakkaridiin. 

Mykolihapot parantavat soluseinän rakennetta ja lisäävät virulenssia sekä stabiilisuutta kuivumista sekä happoja, emäksiä ja muita kemikaaleja vastaan. Myös antibioottien on vaikea tunkeutua mykolihappoja sisältävän soluseinän läpi, mikä lisää näiden bakteerien vastustuskykyä antibiooteille. Mykolihappoja tuottavat bakteerit muodostavat erikoistuneita rasvahapposyntaaseja, jotka muodostavat mykolihappojen komponentteja koentsyymi-A:n ja rasvahappojen komplekseista.  Eräät antibiootit vaikuttavat estämällä mykolihappojen biosynteesiä ja tällaisia ovat isoniatsidi, etionamidi ja delamanidi

## Lähteet
Keski-Afrikan keisari

**Keski-Afrikan keisari** (ransk. *Empereur de Centrafrique*) oli Keski-Afrikan keisarikunnan hallitsijan titteli vuosina 1976–1979. Keski-Afrikan presidentti Jean-Bédel Bokassa julisti itsensä keisari Bokassa I:ksi 4. joulukuuta 1976, ja piti kruunajaiset 4. joulukuuta 1977. Kruunajaisseremonia, jonka arvioitiin maksavan 20 miljoonaa Yhdysvaltain dollaria (80 miljoonaa dollaria nykyrahassa). Vaikka Bokassa hallitsi nimellisesti perustuslaillisena hallitsijana, hän käytti absoluuttista valtaa. Bokassa otti vallan vuoden 1966 vallankaappauksessa.

Keisarin titteli oli virallisesti "Hänen keisarillinen korkeutensa [nimi] rauhan apostoli, Jeesus Kristuksen palvelija Keski-Afrikan keisarikunnan keisari ja marsalkka".

Bokassa yritti perustella toimiaan väittäen, että monarkian luominen auttaisi Keski-Afrikkaa "erottumaan" muualta mantereesta ja ansaitsemaan maailman kunnioituksen. Kruunajaisiin kului kolmanneksen maan vuosittaisesta budjetista ja koko Ranskan kehitysavusta sinä vuonna, mutta suurista kutsuista huolimatta ulkomaalaisia päämiehiä ei osallistunut tapahtumaan. Monet ajattelivat, että Bokassa oli suuruudenhullu, ja verrattiin hänen egotistista luonnetta naapurimaan diktaattorin, Ugandan presidentti Idi Aminiin.

## Lähteet
Golden Tour

**Golden Tour** on australialaisen laulaja Kylie Minoguen viidestoista konserttikiertue. Kiertue markkinoi hänen ''Golden'' (2018) albumiaan ja alkoi 18. syyskuuta 2018 Newcastlessa, Englannissa.

## Soittolista
**Act 1: Desert Sunrise**

# "Golden"
# "Get Outta My Way"
# "One Last Kiss"
# "Better the Devil You Know"

**Act 2: The High and Dry**

# "Blue Velvet" (välisoitto)
# "Confide in Me"
# "Breathe"
# "Where the Wild Roses Grow" (a cappella)
# "In Your Eyes"
# "A Lifetime to Repair"

**Act 3: Nothing Behind Me, Everything Ahead of Me**

# "Shelby '68"
# "Radio On"
# "Wow"
# "Can't Get You Out of My Head" 

**Act 4: At the Biker Rally**

# "Slow" 
# "Kids"
# "The One"
# "Stop Me from Falling"

**Act 5: At the Picnic After the Biker Rally**

# "Wouldn't Change a Thing" / "I'll Still Be Loving You"
# "Especially for You"
# "Lost Without You"
# "All the Lovers"

**Act 6: Studio 54**

# "New York City" / "Raining Glitter" / "On a Night Like This"
# "The Loco-Motion" 
# "Spinning Around"

**Encore: The Nashville Rider**

# "Love at First Sight"
# "Dancing"

## Kiertueaikataulu

## Lähteet

## Aiheesta muualla

* Kylie Minoguen virallinen sivusto
Chelonoidis

**Chelonoidis** on maakilpikonnien heimoon kuuluva kilpikonnasuku, joka sisältää aiemmin *[[Geochelone]]*-sukuun luettuja lajeja. Se sisältää neljä elossa olevaa lajia, jotka ovat galápagoksenjättiläiskilpikonna (*Chelonoidis niger*), hiilikilpikonna (*Chelonoidis carbonarius*), chilenkilpikonna (*Chelonoidis chilensis*) ja viidakkokilpikonna (*Chelonoidis denticulatus*). Vielä noin vuonna 1400 jKr. suvun lajeja tavattiin myös Karibialla, mutta ne kuolivat sukupuuttoon saarten alkuperäisasukkaiden metsästyksen myötä.

Suvun taksonomia on muuttunut useita kertoja, ja keskustelu jatkuu. Vuonna 2006 julkaistun tutkimuksen perusteella joukko aikaisempia *Chelonoidis niger* -lajin alalajeja kohotettiin itsenäisen lajin asemaan vuonna 2014.  Vuoden 2021 lajiluettelossaan kansainvälinen kilpikonnien tutkimusryhmä päätti siirtää ne takaisin alalajeiksi.

## Lajit
Suku sisältää seuraavat lajit:

* †*[[Chelonoidis alburyorum]]*
* Hiilikilpikonna (*Chelonoidis carbonarius*)
* Chilenkilpikonna (*Chelonoidis chilensis*)
* †*[[Chelonoidis cubensis]]*
* Viidakkokilpikonna (*Chelonoidis denticulatus*)
* †*[[Chelonoidis lutzae]]*
* †*[[Chelonoidis marcanoi]]*
* †*[[Chelonoidis monensis]]*
* Galápagoksenjättiläiskilpikonna (*Chelonoidis niger*)
* †*[[Chelonoidis sombrerensis]]*

Galápagoksenjättiläiskilpikonnan (*Chelonoidis niger*) alalajit, jotka on välillä luokiteltu lajeiksi.

* *Chelonoidis niger abingdonii*
** *[[Chelonoidis abingdonii]]*
* *Chelonoidis niger becki*
** *[[Chelonoidis becki]]*
* *Chelonoidis niger chathamensis*
** *[[Chelonoidis chathamensis]]*
* *Chelonoidis niger darwini*
** *[[Chelonoidis darwini]]*
* *Chelonoidis niger donfaustoi*
** *[[Chelonoidis donfaustoi]]*
* *Chelonoidis niger duncanensis*
** *[[Chelonoidis duncanensis]]*
* *Chelonoidis niger guntheri*
** *[[Chelonoidis guntheri]]*
* *Chelonoidis niger hoodensis*
** *[[Chelonoidis hoodensis]]*
* *Chelonoidis niger microphyes*
** *[[Chelonoidis microphyes]]*
* *Chelonoidis niger niger*
** nimialalaji
* *Chelonoidis niger phantasticus*
** *[[Chelonoidis phantasticus]]*
* *Chelonoidis niger porteri*
** *[[Chelonoidis porteri]]*
* *Chelonoidis niger vandenburghi*
** *[[Chelonoidis vandenburghi]]*
* *Chelonoidis niger vicina*
** *[[Chelonoidis vicina]]*

## Lähteet
Archie Mountbatten-Windsor

**Archie Harrison Mountbatten-Windsor** (s. 6. toukokuuta 2019 Lontoo, Englanti, Yhdistynyt kuningaskunta) on prinssi Harryn, Sussexin herttuan ja hänen puolisonsa Meghanin, Sussexin herttuattaren ensimmäinen lapsi. Hän on Charles III:n lapsenlapsi ja kuudentena kruununperimysjärjestyksessä.

Prinssi esiteltiin julkisuudessa ensi kerran 8. toukokuuta ja lapsen nimi Archie Harrison Mountbatten-Windsor julkistettiin. Archiella on yksi nuorempi sisarus Lilibet.

## Lähteet

## Aiheesta muualla
A Wonderful Life

**A Wonderful Life** on belgialaisen laulaja Lara Fabianan 6. studioalbumi. Se julkaistiin 2004.

## Kappaleet
# "No Big Deal"
# "I Am" 
# "The Last Goodbye" 
# "I Guess I Loved You 
# "Conquered"
# "Review My Kisses" 
# "Unbreakable"
# "Wonderful Life" 	
# "Intoxicated"
# "I've Cried Enough" 
# "Silence" 
# "Walk Away" 
## Lähteet
XOXO (albumi)

**XOXO** on eteläkorealaisen poikabändi EXOn ensimmäinen albumi, joka julkaistiin 3. kesäkuuta 2013.
## Kappaleet
### Kiss
# 늑대와 미녀 (Wolf)
# Baby Don't Cry (인어의 눈물)
# Black Pearl
# 나비소녀 (Don't Go)
# Let Out The Beast
# 3.6.5
# Heart Attack
# 피터팬 (Peter Pan)
# Baby
# My Lady
# 늑대와 미녀 (Wolf) (Exo-K versio)
# 狼与美女 (Wolf) (mandariiniversio)
### Growl
# 으르렁 (Growl)
# 늑대와 미녀 (Wolf)
# "XOXO (Kisses & Hugs)
# "Lucky (운이 좋은)
# "Baby Don't Cry (인어의 눈물)
# "Black Pearl (검은 진주)
# "나비소녀 (Don't Go)
# "Let Out the Beast (짐승을 보자)
# "3.6.5 (세 여섯 다섯)
# "Heart Attack (심장 마비)
# "피터팬 (Peter Pan)
# "Baby (아가)
# "My Lady (내 여자)
# "으르렁 (Growl) (EXO-K versio)
## Lähteet
Politiikka (lehti)

**Politiikka** on Valtiotieteellisen yhdistyksen julkaisema suomalainen tieteellinen aikakauslehti, joka ilmestyy neljästi vuodessa. Politiikka-lehdessä julkaistaan vertaisarvioituja valtio-opillisia artikkeleita sekä lyhyempiä katsauksia, puheenvuoroja ja kirja-arvosteluja, pääasiassa suomeksi ja ruotsiksi. Se on arvioitu Julkaisufoorumissa kakkostasolle, ja se on saanut Tieteellisten seurain valtuuskunnan (TSV) Vertaisarvioitu-tunnuksen.

Lehti on ilmestynyt vuodesta 1959 alkaen. Se oli saatavilla painettuna paperiversiona vuoteen 2018 saakka. Vuodesta 2019 lukien Politiikka on ilmestynyt avoimesti digitaalisena. Lehden vastaava päätoimittaja on Mikko Lahtinen.

## Katso myös
* Pro et Contra

## Lähteet

## Aiheesta muualla
* Politiikka no 2/2022
* 60-vuotisjuhlaseminaari
* Tieteellisten seurain valtuuskunta edistää tiedettä rahoittamalla tieteellistä toimintaa Tsv.fi 23.9.2021
Joseph Bell

**Joseph Bell** (2. joulukuuta 1837 &ndash; 4. lokakuuta 1911) oli brittiläinen lääkäri ja kirurgi.

Bell valmistui Edinburghin yliopistosta vuonna 1859 ja toimi sen jälkeen Royal Infirmary of Edinburgh -sairaalan kirurgina. Hänestä tuli sairaalan pääkirurgi vuonna 1872. Hän aloitti sairaalassa Skotlannin ensimmäiset kirurgien opetuskurssit ja yritti saada myös naisille mahdollisuuden lääketieteellisiin opintoihin. Vuodesta 1873 vuoteen 1896 hän toimi *Edinburgh Medical Journal* -lehden päätoimittajana.

Bell tunnettiin tarkkanäköisenä ja loogisena miehenä, joka saattoi tehdä yksityiskohtaisia päätelmiä potilaistaan tarkastelemalla näissä sellaisia piirteitä, joita useimmat muut eivät panneet merkille. Bellin alaisuudessa vuonna 1877 opiskellut Arthur Conan Doyle käytti häntä myöhemmin esikuvana kuvitteelliselle Sherlock Holmesin salapoliisihahmolleen, minkä tunnusti myöhemmin myös Bellille itselleen kirjeitse. Bellin itsensä on sanottu olleen ylpeä Sherlock Holmesista kertovien tarinoiden suosiosta.

Bell on vaimonsa Edith Murrayn ohella haudattu Edinburghiin Deanin hautausmaalle.

## Lähteet
Thomas Biskup

**Thomas Biskup** (s. 2. heinäkuuta 1971) on saksalainen ohjelmistotuottaja ja IT-alan ammattilainen. Hän on *[[Ancient Domains of Mystery]]* -roguelike-tietokonepelin luoja ja kehittäjä.

Biskup on saksalaisen QuinScape-ohjelmistoyhtiön toimitusjohtaja ja asuu Wittenissä.

## Lähteet
Ermengol IV

**Ermengol IV** (n. 1056–1092) oli Urgellin kreivi vuosina 1066–1092. Hän oli Ermengol III:n poika. Hallitsijana hän lisäsi yhteistyötä Barcelonan kreivien kanssa ja turvasi vuosina 1066–1076 lukuisia strategisesti tärkeitä linnoja. Hänen seuraajansa Urgellin kreivinä oli hänen poikansa Ermengol V.

## Lähteet
Olavi Sihvonen

**Olavi Sihvonen** (24. syyskuuta 1918 Ruokolahti − 21. lokakuuta 1984 Lahti) oli suomalainen yhdistetyn hiihtäjä ja pesäpalloilija. Hän edusti uransa aikana Ruokolahden Rajua, Vuoksenniskan Urheilijoita ja Lahden Hiihtoseuraa.

Sihvonen sijoittui Sankt Moritzin olympialaisissa 1948 yhdistetyssä viidenneksi. 18 kilometrin hiihdossa, joka oli samalla yhdistetyn hiihto-osuus, hän sijoittui 23:nneksi. Lahden MM-kilpailuissa 1938 hän oli yhdistetyssä 31:s.

Sihvonen voitti Salpausselän kisojen yhdistetyn vuosina 1943, 1944 ja 1946. Suomen-mestaruuden hän voitti vuosina 1943 ja 1946.

Sihvonen pelasi pesäpallon SM-sarjassa Lahden Maila-Veikkojen joukkueessa. Hän oli mukana yhdessä Itä–Länsi-ottelussa.

## Lähteet
Rafael Saartio

**Ragnar Rafael Saartio**, vuoteen 1933 **Ström** (1. lokakuuta 1892 Helsinki – 8. toukokuuta 1970 Lahti) oli suomalainen rovasti ja pappi, joka julkaisi useita tietoteoksia ja suunnitteli Hollolaan punaisten muistomerkin sekä sankarihautausmaan alueen.

## Henkilöhistoria
Saartion vanhemmat olivat kirkkonummelaiset maatyömies Johan Viktor Ström (s. 26.10.1845 Vårnäs, Kirkkonummi, k. 15.2.1895 Herttoniemi, Helsinki) ja Hulda Wilhelmina Bäckström (s. 21.10.1857 Honskby, Kirkkonummi, k. 6.12.1895 Tali, Helsinki)  ja hänen toinen puolisonsa vuodesta 1937 alkaen oli agronomi Maija-Liisa Hyvärinen (s. 18.7.1916 Hollola, k. 24.1.2006 Lahti). Saartio tuli ylioppilaaksi Helsingin normaalilyseosta (Norssi) 1912 ja suoritti teologian erotutkinnon Helsingin yliopistossa 1918. Hänet vihittiin papiksi 11.6.1918 Savonlinnan tuomiokirkossa, jossa alkoi pitämään myös päiväsaarnoja ruotsiksi. Hän toimi sotilaspappina ympäri Suomea 1919–1926, Hollolan kappalaisena 1926–1943 ja kirkkoherrana 1943–1964. Rovastin arvonimen hän sai 1947. Hän oli erittäin aktiivinen kotiseutumies ja hänet kutsuttiin Hollolan kotiseutuyhdistyksen ensimmäiseksi kunniajäseneksi. Hän oli Suomen Valkoisen Ruusun 1. lk ritari (SVR R1), aktiivinen valokuvaaja ja säveltäjä. Saartio julkaisi muun muassa useita teoksia Hollolan kirkosta.

## Julkaisuja

**Aikamiehen aapinen,* 1923
**Hollolan kirkon opas*, 1935
* *Joulutervehdys Hollolasta 1941*, 1941
* *Hollolan kirkko: kuvissa: i bilder = The church of Hollola: in pictures = Hollola kyrka*, 1952
* *Kristilliset vertauskuvat ja tunnukset: johdatusta kristilliseen symboliikkaan*, 1963
* *Liite teokseen Hollolan kirkko kuvissa*, 1963
* *Hollolan kirkko*, 1967
* *Merimaskun kirkko*, 1967
* *Hollolan Salpakangas*, 1972
* *Tutkielma Hollolan seurakunnan perustamisajasta*, 1972

## Lähteet
Agneepath (vuoden 1990 elokuva)

**Agneepath** on vuonna 1990 ilmestynyt Mukul S. Anandan ohjaama intialainen toimintaelokuva.

## Näyttelijät

## Soundtrack

## Lähteet

## Aiheesta muualla
*
Abila

**Abila** () voi viitata seuraaviin:

* Abila (*Abila Dekapoleos*), Dekapoliihin kuulunut antiikin aikainen kaupunki Palestiinassa nykyisessä Jordaniassa
* Abila, antiikin aikainen kaupunki Peraiassa, nykyisessä Jordaniassa
* Abila Lysaniu (*Abila epikalūmenē Lysaniū*, *Abila Lysaniae*), antiikin aikainen kaupunki Koile-Syyriassa, nykyisessä Syyriassa

## Lähteet
Niklaus Stump

**Niklaus Stump** (23. joulukuuta 1920 Toggenburg, Sankt Gallen – 30. huhtikuuta 2005 Wildhaus, Sankt Gallen) oli sveitsiläinen yhdistetyn hiihtäjä ja maastohiihtäjä.

Stump sijoittui Sankt Moritzin olympialaisissa 1948 yhdistetyssä neljänneksi. 18 kilometrin hiihdossa, joka oli samalla yhdistetyn hiihto-osuus, hän oli 20:s. Hän kuului lisäksi viidenneksi sijoittuneeseen Sveitsin 4&nbsp;×10&nbsp;kilometrin viestihiihtojoukkueeseen.

Stump sijoittui Holmenkollenin kisojen yhdistetyssä toiseksi 1947.

## Lähteet
Abila (Dekapolis)

**Abila** (, myös , ”Dekapoliin Abila”), myös **Seleukeia** (, ), oli antiikin aikainen kaupunki Palestiinassa nykyisen Jordanian alueella. Se oli yksi Dekapoliin kaupungeista. Nykyisin kaupungin paikka tunnetaan nimellä *Quwaylibah/Q(u)weilbeh* (‎), ja siellä on kaksi telliä eli rauniokumpua, *Tell al-Abila* ja *Khirbet Umm el 'Amad*. Kaupunki sijaitsi noin 14 kilometriä pohjoiseen nykyisestä Irbidistä.

## Maantiede

Abila sijaitsi noin 25 kilometriä itään Gennesaretinjärvestä ja noin neljä kilometriä etelään Jarmukjoen uomasta, noin 440 metrin korkeudella merenpinnasta laskettuna. Eusebios kuvaa kaupungin sijainneen 12 roomalaista mailia Gadarasta. Kaupunki oli tärkeällä tiellä, joka johti Damaskoksesta nabatealaisten alueelle.

Kaupungin koko oli noin 1,5 kilometriä pohjois-eteläsuunnassa ja noin 600 metriä itä-länsisuunnassa. Noin kilometri Abilan eteläpuolella sijaitsee Ain Quweilbeh -joenuoma. Sen vedet virtaavat Jarmukjokeen ja edelleen Jordanjokeen. Abilan eteläpuolella sijaitsi myös Dekapoliihin luettu Kapitolias (Beit Ras).

## Historia

Abilan paikalla on ollut asutusta jo neoliittisella kaudella ja edelleen varhaisella pronssikaudella (n. 3200 eaa.), rautakaudella ja antiikin aikana. Abilan kaupungin nimi on peräisin seemiläisten kielten sanasta *Abel*, joka tarkoittaa vuodenaikaisjokea ja viittaa Ain Quweilbehiin. Kaupungin mainitsevat muun muassa Josephus ja Plinius vanhempi. Kaupunki tunnettiin ”Dekapoliin Abilana” erotukseksi seudun muista Abila-nimisistä kaupungeista.

Abila ei esiinny Pliniuksen esittämässä yleisimmässä Dekapoliin kaupunkien luettelossa, mutta se luetaan kuitenkin usein yhdeksi Dekapoliin kaupungeista; ainakin se sijaitsi samalla alueella. Lisäksi eräs piirtokirjoitus vuodelta 133/134 jaa. käyttää siitä nimitystä ”Dekapoliin Abila”. Bysanttilaisella kaudella 500-luvulla Abila oli piispanistuin. Kaupunki säilyi asuttuna ainakin arabikauden alun eli Umaijadien kauden, ja pienempänä vielä tämän jälkeen aina noin vuoteen 1100 saakka.

Abila on aiemmin tulkittu usein samaksi kaupungiksi kuin Dekapoliin kaupunkeihin myös luettu Rafana. Toisaalta Rafana on yhdistetty myös Kapitoliakseen ja nykyään kokonaan muihin paikkoihin. Abilan arkeologinen alue on vuodesta 2001 ehdolla Unescon maailmanperintöluetteloon.

## Rakennukset ja löydökset

Abilan rakennuslöydöksiin lukeutuu muun muassa kaupunginmuuria portteineen, roomalainen teatteri, roomalaisia kylpylöitä, kivettyä katua sekä wadin ylittävä silta. Kaupunkiin johti useita akvedukteja tai vesitunneleita, jotka olivat oletettavasti osa yli 100 kilometriä pitkää niin kutsuttua Gadaran akveduktia (Qanat Fir'aun). Rakennusten lattioista on löydetty useita lattiamosaiikkeja. Kaupungissa on ollut pyhäköt ainakin Athenelle, Dionysokselle, Herakleelle ja Tykhelle. Bysanttilaiselta kaudelta Abilasta on löydetty viisi kirkkoa, joista ainakin osa on basilikakirkkoja, sekä luostarikokonaisuus.

Kaupunkia ympäröivillä kukkuloilla on sadoittain kallioon kaiverrettuja hautoja roomalaiselta islamilaiselle kaudelle saakka.

## Lähteet

## Aiheesta muualla
Luettelo televisiosarjan Paavo Pesusieni jaksoista

Tämä on **luettelo [[Paavo Pesusieni]] -televisiosarjan jaksoista**.

## Tuotantokaudet
### 1. tuotantokausi

### 2. tuotantokausi

### 3. tuotantokausi

### 4. tuotantokausi

### 5. tuotantokausi

### 6. tuotantokausi

### 7. tuotantokausi

### 8. tuotantokausi

### 9. tuotantokausi

### 10. tuotantokausi

### 11. tuotantokausi

### 12. tuotantokausi

### 13. tuotantokausi

### 14. tuotantokausi

### 15. tuotantokausi

### 16. tuotantokausi
Lintujen suojelu

**Lintujen suojelu** on lintuihin kohdistuvaa luonnonsuojelua.

## Lintujen uhat

Nykyisin lintuja uhkaavat ilmastonmuutos, elinympäristön muutokset rakentamisen takia, tehomaatalous, joka vie sekä elinympäristöä että ravintoa, vesistöjen rehevöityminen, ravinnon puute, metsästys ja ihmisen aiheuttama vaino.

1800-luvun lopussa eksoottisten lintujen höyheniä ja nahkoja käytettiin muotiasuissa. Tätä vastustamaan perustettiin naisryhmiä kuten Englannin Royal Society for the Protection of Birds (RSPB, perustettu 1889) Ja Yhdysvalloissa Audubon Naturalist Society (1893).

## Lainsäädäntö ja direktiivit

Euroopan unionissa vanhin luonnonsuojeluun liittyvä tarkoittava direktiivi oli vuoden 1979 direktiivi 79/409/EY, jota sanotaan usein lintudirektiiviksi. Direktiiviä päivitettiin vuonna 2009.

Lintudirektiivin I liite määrittelee 181 uhanalaista villiä lintua, joista Suomessa esiintyy 63 lajia.

## Suojelualueet

EU-maiden on perustettava uhanalaisille lajeille ja muuttolinnuille erityisiä suojelualueita, joilla on niiden selviytymiselle suotuisat olosuhteet ja jotka sijaitsevat lintujen luonnollisella levinneisyysalueella (niiden luontaisessa elinympäristössä). Erityistä huomiota on kiinnitettävä kosteikkoihin. Erityiset suojelualueet ovat osa ekologisten suojelualueiden muodostamaa Natura 2000 -verkostoa.

Suomessa BirdLife Suomi seuraa jäsenyhdistyksineen erityisesti uhanalaisten ja harvalukuisten lajien tilaa ja toimii vähentyneiden lajien suojelutilanteen parantamiseksi.

## Katso myös
* Koijärvi-liike

## Lähteet

## Aiheesta muualla
Hippos (Palestiina)

**Hippos** (,  tai *Hippum*, aram./‎) oli antiikin aikainen kaupunki Palestiinassa nykyisen Israelin alueella. Se oli yksi Dekapoliin kaupungeista.

## Maantiede

Hippos sijaitsi vuorella Gennesaretinjärven itäpuolella vastakkaisella puolella Tiberiaasta katsottuna ja parin kilometrin päässä järven rannasta. Se oli rakennettu noin 350 metrin korkeudelle järven pinnasta laskettuna, ja täytti vuoren laen ollen pituudeltaan itä-länsisuunnassa noin 600 metriä ja leveydeltään pohjois-eteläsuunnassa noin 200 metriä. Hippoksella oletetaan olleen satama järven rannalla. Kaupungin ympäristöstä käytettiin nimitystä *Hippēnē* ().

## Historia

Hippos oli alkuperältään hellenistinen kaupunki. Se perustettiin Seleukidien aikana noin 200 eaa. sen jälkeen, kun nämä olivat vallanneet alueen Ptolemaioksilta. Kaupungin alkuperäinen nimi oli *Hippoksen Antiokheia* (). Nimi *Hippos* tarkoittaa ”hevosta”. Hippoksen väestö oli pääosin ei-juutalaisia. Kaupungin asukkaasta käytettiin etnonyymiä *Hippēnos* ().

Keisari Augustus luovutti Hippoksen Herodes Suuren hallintavaltaan. Tämän kuoleman jälkeen se kuului Syrian provinssiin. Roomalaisella kaudella Hippos luettiin osaksi Dekapolista. Se näyttäytyi monella tavoin Tiberiaan, jonka väestö oli pääosin juutalaista ja muuta seemiläistä väestöä, kilpailijana. Juutalaiset tuhosivat kaupungin ensimmäisessä juutalaissodassa, mutta sen asukkaat kapinoivat lopulta, ja surmasivat monia juutalaisia.

Varhaisella kristillisellä kaudella 300-luvulla jaa. Hippos oli piispanistuin, ja sen piispat mainitaan kirkolliskokouksissa Seleukeiassa vuonna 359 ja Jerusalemissa vuonna 536. Bysanttilaisella kaudella Hippos luettiin Palaestina secundan eli ”toisen Palestiinan" provinssiin. Kaupunki tuhoutui maanjäristyksessä 18. tammikuuta 749, ja jäi tämän jälkeen lopullisesti asumattomaksi.

Hippoksen paikka löydettiin vuonna 1883. Paikalla suoritettiin ensimmäisiä arkeologisia kaivauksia vuosina 1951–1955. Alue suojeltiin vuonna 1964. Kaupungin laajamittaiset kaivaukset alkoivat vuonna 2000.

## Rakennukset ja löydökset

Hippos oli ympäröity kaupunginmuureilla, joissa oli eteläsivulla suuri bastioni. Kaupungin decumanus maximus -pääkatu oli pituudeltaan noin 600 metriä ja kulki kaupungin poikki itä-länsisuunnassa. Kaupunginmuureissa oli portti pääkadun kummassakin päässä. Katu oli reunustettu pylväiköillä. Kaupungin keskellä oli kivetty forum, joka oli ympäröity kolmelta sivulta pylväshalleilla. Forumin laidalla olivat myös keisarikultille omistettu temppeli, joka on ajoitettu 200- tai 300-luvulle, sekä hellenistinen pyhäkkö ja kylpylärakennus. Toinen kylpylärakennus, johon kuului myös palaistra, on löydetty kaupungin eteläosasta. Forumin koillispuolella sijaitsi roomalainen basilika. Kaupungin itäosassa sijaitsi odeion.

Maan alta on löydetty holvattuja vesisäiliöitä. Varhaiskristilliseltä ajalta kaupungista on löydetty ainakin seitsemän kirkkoa, joista monet oli rakennettu pakanallisten pyhäköiden paikalle. Kaupungin nekropoliit eli hautausmaat on löydetty sen etelä- ja kaakkoispuolelta.

## Lähteet

## Aiheesta muualla

* Hippos-Sussita Excavations Project. The Zinman Institute of Archaeology.
Alaa Al-Aswani

**Alaa Al-Aswani** (; s. 26. toukokuuta 1957) on egyptiläinen kirjailija.

## Elämänvaiheita
Alaa al-Aswani syntyi egyptiläiseen yläluokkaan. Hänen äitinsä oli vanhaa aristokratiaa ja isänsä oli ollut opetusministeri ennen vuotta 1952. Al-Aswani kävi Kairon ranskalaista koulua ja opiskeli sen jälkeen hammaslääkäriksi ensin Kairon yliopistossa ja jatkoi opintojaan Chicagossa, Yhdysvalloissa.

Al-Aswanin tuotannosta on suomennettu romaani *Yacoubian-talon tarinat* (2009). Romaani kertoo kairolaisen kerrostalon asukkaista, rikkaista ja köyhistä ja heidän risteilevistä elämäntarinoistaan. Taustalla on Egypti ongelmineen: köyhyys, korruptio ja läpimätä politiikka. Oman lisänsä tuo uskonnollinen kaksinaismoralismi, suljettujen ovien takana tehdään asioita, jotka julkisessa puheessa kielletään ja tuomitaan.

Alaa Al-Aswani on poliittisesti aktiivinen ja on ottanut osaa arabikevään mielenosoituksiin, jotka syöksi vallasta Egyptiä pitkään hallinneen presidentti Hosni Mubarakin.

## Suomennetut teokset
* *Yacoubian-talon tarinat* (*Imārat Ya'qūbyān*); suomentanut Sampsa Peltonen, Helsinki: WSOY 2009 
* *Chicagolaisittain* (*Shikaju*); suomentanut Sampsa Peltonen, Helsinki: WSOY 2011 

## Lähteet
Alexander Cronhjelm

**Alexander Cronhjelm af Hakunge** (14. elokuuta 1844 Pähkinälinna, Venäjä – 16. tammikuuta 1905 Helsinki) oli suomalainen kreivi ja valtiopäivä- ja virkamies, joka toimi ennakkosensuurista vastanneen Painoasiain ylihallituksen puheenjohtajana ensimmäisen sortokauden aikana vuosina 1899–1905.

Cronhjelm kuului Ruotsin vallan aikana kreivin arvon saaneeseen Cronhjelm af Hakungen sukuun. Hänen isänsä oli Venäjän armeijassa palvellut eversti Carl Fredrik Cronhjelm ja äitinsä Viron baltiansaksalaiseen aateliin kuulunut Helene von Kotzebue. Cronhjelm opiskeli Tarton yliopistossa ja suoritti oikeustieteen kandidaatin tutkinnon vuonna 1871. Hän loi pääosan urastaan Suomen kenraalikuvernöörin kansliassa Helsingissä, jossa hän oli vuodesta 1873 kanslistina, vuodesta 1881 kääntäjänä ja vuodesta 1895 toisen osaston toimituspäällikkönä. Hän oli samalla venäjän kielen opettajana Polyteknisessä instituutissa vuosina 1873–1900. Cronhjelm edusti sukuaan aatelissäädyssä valtiopäivillä 1877–1878, 1882, 1885, 1891 ja 1904–1905. Hän sai 1881 kamarijunkkarin ja 1902 kamariherran arvon.

Kenraalikuvernööri Nikolai Bobrikov järjesti Cronhjelmin Painoylihallituksen vt. puheenjohtajaksi marraskuussa 1899 saadakseen uskollisemman miehen eronneen Alfred Wilhelm Cajanderin tilalle. Cronhjelm nimitettiin päätoimisesti virkaan vuonna 1903 ja hän jatkoi siinä kuolemaansa asti. Hän kuului myös Bobrikovin asettamaan niin sanottuun sensuurikomiteaan (neuvotteleva komitea lehdistöasioita varten). Cronhjelm kannatti tiukempaa sensuuria kuin ylihallituksen muut jäsenet ja sai usein yksin kantansa läpi. Häntä pidettiin Bobrikovia uskollisesti palvelevana byrokraattina. Perustuslaillisiin kuulunut kirjailija Santeri Ivalo kutsui häntä myöhemmin ”sortojärjestelmän auliiksi välikappaleeksi”, myöntyväisyyssuuntaa kannattanut K. N. Rantakari puolestaan luonnehti häntä hyväntahtoiseksi mieheksi, jolle lehtien lakkauttaminen oli raskasta. Cronhjelm salli pilalehtien julkaista häntä itseään esittäviä pilapiirroksia. Hän kuoli tammikuussa 1905 munuaistautiin epäonnistuneen leikkauksen jälkeen.

Cronhjelmin puoliso oli Maria Augusta von Ammondt. Heidän kaksi aikuisiksi elänyttä poikaansa, Michael ja Valdemar (Vladimir), palvelivat upseereina Venäjän armeijassa. Cronhjelmille kuului Zlotan majoraatti Puolassa.

## Lähteet
Eilert Dahl

**Eilert Manngaard Dahl** (15. syyskuuta 1919 Oslo − 3. marraskuuta 2004 Hønefoss) oli norjalainen yhdistetyn hiihtäjä ja maastohiihtäjä.

Dahl hiihti toisen osuuden Norjan 4&nbsp;×&nbsp;10&nbsp;kilometrin viestihiihtojoukkueessa, joka saavutti pronssia Lake Placidin MM-kilpailuissa 1950. Hän sijoittui Sankt Moritzin olympialaisissa 1948 yhdistetyssä kuudenneksi. 18 kilometrin hiihdossa, joka oli samalla yhdistetyn hiihto-osuus, hän oli 27:s.

Dahl sijoittui Salpausselän kisojen yhdistetyssä toiseksi 1949.

## Lähteet
Aittakumpu

**Aittakumpu** on sukunimi, joka on muun muassa seuraavilla suomalaisilla henkilöillä:

*Pekka Aittakumpu (s. 1981), pappi, kirjailija ja kansanedustaja (Keskusta)
*Saara Aittakumpu, kuoronjohtaja
Hyrkkö

**Hyrkkö** on suomalainen sukunimi, joka on muun muassa seuraavilla henkilöillä:

* Eeri Hyrkkö (1922–2022), maanviljelysneuvos ja poliitikko
* Saara Hyrkkö (s. 1987), kansanedustaja.
Kalli

**Kalli** on sukunimi, joka on muun muassa seuraavilla suomalaisilla henkilöillä:

*David Kalli (1845–1913), maanviljelijä ja valtiopäivämies
*Eeva Kalli (s. 1981), Keskustan kansanedustaja, Timo Kallin tytär
*Heikki Kalli (s. 1938), diplomi-insinööri, tekniikantutkija ja professori
*Pekka Kalli (s. 1954), filosofi, opettaja, valokuvaaja ja kirjallisuusbloggaaja
*Timo Kalli (s. 1947), maanviljelijä, Keskustan ent. kansanedustaja ja valtiopäiväneuvos.
Kotiaho

**Kotiaho** on sukunimi, joka on muun muassa seuraavilla suomalaisilla henkilöillä:

*Janne Kotiaho (s. 1969), ekologian professori
*Jouni Kotiaho (s. 1958), yrittäjä ja kansanedustaja (Perussuomalaiset)
Kvarnström

**Kvarnström** on sukunimi, joka on muun muassa seuraavilla suomalaisilla henkilöillä:

*Johan Kvarnström (s. 1986), päätoimittaja ja kansanedustaja (SDP)
*Kenneth Kvarnström (s. 1963), tanssija, koreografi, teatterinjohtaja ja professori